 Diuterọnọmi 4  Ugbu a, Izrel, gee ntị nụkpụrụ na mkpebi ikpe ndị m na-akụziri unu ka unu debe, ka unu wee dị ndụ, ka unu wee banyekwa ma weghara ala ahụ Jehova bụ Chineke nna nna unu hà na-enye unu.Unu atụkwasịla ihe nokwu m na-enye unu niwu taa, unu ewepụkwala ihe na ya, ka unu wee debe iwu Jehova bụ Chineke unu nke m na-enye unu taa.Unu ji anya unu hụ ihe Jehova mere nihe metụtara Bel nke Piọ, na Jehova bụ Chineke gị lara onye ọ bụla nke sooro Bel nke Piọ niyi netiti unu.Ma unu niile ndị na-arapara nebe Jehova bụ Chineke unu nọ dịcha ndụ taa.Lee, akụziworo m unu ụkpụrụ na mkpebi ikpe, dị nnọọ ka Jehova bụ Chineke m nyere m niwu, ka unu wee mee otú ahụ nala ahụ unu na-aga inweta.Debenụ ha, meekwanụ ha, nihi na nke a ga-egosi na unu nwere amamihe nakwa na unu nwere nghọta nanya ndị ga-anụ banyere ụkpụrụ ndị a niile, ha ga-asịkwa, Nezie, mba ukwu a bụ ndị maara ihe ma nwee nghọta.Nihi na olee mba ukwu nke nwere chi ndị nọ ya nso otú Jehova bụ Chineke anyị si nọrọ anyị nso mgbe niile anyị na-akpọku ya?Oleekwa mba ukwu nke nwere ụkpụrụ na mkpebi ikpe ziri ezi dị ka iwu a dum m na-enye unu taa?Naanị lezie anya, cheekwa mkpụrụ obi gị nche nke ọma, ka i wee ghara ichefu ihe ndị anya gị hụworo, ka ha gharakwa ịpụ nobi gị nụbọchị niile nke ndụ gị; meekwa ka ụmụ gị na ụmụ ụmụ gị mara ha,nụbọchị i guzoro nihu Jehova bụ Chineke gị na Horeb, mgbe Jehova sịrị m, Kpọkọtara m ndị a niile ka m mee ka ha nụ okwu m, ka ha wee mụta ịtụ egwu m nụbọchị niile ha dị ndụ nala ahụ, ka ha kụziekwara ya ụmụ ha.Unu wee bịa nso ma guzo nala ala ugwu ahụ, ugwu ahụ nọkwa na-ere ọkụ ruo netiti eluigwe; itiri, ígwé ojii na oké ọchịchịrị gbachiri.Jehova wee si netiti ọkụ ahụ malite ịgwa unu okwu. Olu okwu ka unu nụrụ, ma ọ dịghị ọdịdị ọ bụla unu hụrụọ dịghị ma e wezụga olu unu nụrụ.O wee kọwaara unu ọgbụgba ndụ ya, nke o nyere unu iwu ka unu na-edebe, bụ Okwu Iri ahụ, e mesịa, o dere ha nelu mbadamba nkume abụọ.Ọ bụkwa m ka Jehova nyere iwu noge ahụ ka m kụziere unu ụkpụrụ na mkpebi ikpe, ka unu wee na-edebe ha nala ahụ unu na-agafe inweta.Cheekwanụ mkpụrụ obi unu nche nke ọma, nihi na ọ dịghị ọdịdị unu hụrụ nụbọchị Jehova si netiti ọkụ gwa unu okwu na Horeb,ka unu wee ghara ime omume na-eweta mbibi, gharakwa imere onwe unu ihe oyiyi a pịrị apị, ọdịdị nke ihe oyiyi ọ bụla, ihe yiri nwoke ma ọ bụ nwaanyị,ihe yiri anụ ọhịa ọ bụla nke nọ nụwa, ihe yiri anụ ufe ọ bụla nke nwere nku nke na-efe neluigwe,ihe yiri ihe ọ bụla na-agagharị nala, ihe yiri azụ ọ bụla nke nọ na mmiri nokpuru ụwa;ka ị gharakwa ileli anya neluigwe ma hụ anyanwụ na ọnwa na kpakpando, bụ ìgwè ihe niile dị neluigwe, e wee rafuo gị, i wee kpọọrọ ha isiala ma fee ha, bụ ihe Jehova bụ Chineke gị kenyere ndị niile nọ nokpuru eluigwe dum.Kama ọ bụ unu ka Jehova kpọọrọ ka ọ kpọpụta unu noké ọkụ e ji agbaze ígwè, nIjipt, ka unu bụrụ otu ndị ọ bụ naanị ya nwe dị ka ọ dị taa.Jehova wee weso m oké iwe nihi unu, nke mere na ọ ṅụrụ iyi na mụ agaghị agafe Jọdan ma ọ bụ banye nezi ala ahụ Jehova bụ Chineke gị na-enye gị ka ọ bụrụ ihe nketa gị.Nihi na m ga-anwụ nala a. Agaghị m agafe Jọdan, ma unu ga-agafe ya, unu ga-enwetakwa ezi ala a.Lezienụ anya ka unu ghara ichefu ọgbụgba ndụ Jehova bụ Chineke unu, nke unu na ya gbara, ka unu gharakwa imere onwe unu ihe oyiyi a pịrị apị, ọdịdị nke ihe ọ bụla Jehova bụ Chineke gị nyere gị iwu banyere ya.Nihi na Jehova bụ Chineke gị bụ ọkụ na-erepịa ihe, Chineke nke chọrọ ofufe a na-ekewaghị ekewa.Ọ bụrụ na i nwee ụmụ na ụmụ ụmụ, ọ bụrụkwa na unu ebie ogologo oge nala ahụ ma mee omume na-eweta mbibi wee mee ihe oyiyi a pịrị apị, bụ ọdịdị nke ihe ọ bụla, ọ bụrụkwa na i mee ihe ọjọọ nanya Jehova bụ Chineke gị iji kpasuo ya iwe,ana m ewere eluigwe na ụwa dị ka ndị akaebe megide unu taa, na unu ga-alarịrị niyi ọsọ ọsọ pụọ nala ahụ unu na-agafe Jọdan inweta. Ụbọchị unu ga-ebi na ya agaghị adị ọtụtụ, nihi na a ga-alarịrị unu niyi.Jehova ga-achụsasịkwa unu netiti ndị dị iche iche, a ga-emekwa ka unu fọdụ mmadụ ole na ole netiti mba ndị Jehova ga-achụga unu.Nebe ahụ, unu ga-efe chi dị iche iche, bụ ndị aka mmadụ mere, osisi na nkume, ndị na-apụghị ịhụ ụzọ ma ọ bụ ịnụ ihe ma ọ bụ iri ihe ma ọ bụ ịnụ ísì.Ọ bụrụ na unu esi nebe ahụ chọọ Jehova bụ Chineke gị, ị ga-achọtakwa ya, nihi na ị ga-eji obi gị dum na mkpụrụ obi gị dum jụọ ase ya.Mgbe ị nọ noké ihe isi ike, okwu a niile ewee mezuo nisi gị mgbe ụbọchị ndị ahụ gwụwara, mgbe ahụ, ị ga-alaghachikwute Jehova bụ Chineke gị wee gee ntị nolu ya.Nihi na Jehova bụ Chineke gị bụ Chineke ebere. Ọ gaghị agbahapụ gị ma ọ bụ laa gị niyi ma ọ bụ chefuo ọgbụgba ndụ nna nna gị hà nke ọ ṅụụrụ ha niyi.Biko, jụọ ajụjụ banyere oge gara aga nke dịrị tupu a mụọ gị, malite nụbọchị Jehova kere mmadụ nelu ụwa, malitekwa notu nsọtụ eluigwe ruo na nsọtụ ọzọ nke eluigwe, È nwetụla oké ihe e mere nke yiri nke a, ka è nwetụla ihe a nụrụ nke yiri ya?È nwetụla ndị ọ bụla ọzọ nụrụ ka olu Chineke si netiti ọkụ na-ekwu okwu dị ka gị onwe gị nụrụ ya ma ka dịrị ndụ?Ka Chineke ọ nwara iji ihe nnwapụta, ihe ịrịba ama na ọrụ ebube na agha na aka dị ike na ogwe aka ọ gbatịrị agbatị na ihe na-eme ka a tụọ oké egwu si netiti mba ọzọ kpọpụtara onwe ya otu mba, dị ka ihe niile Jehova bụ Chineke unu meere unu nIjipt nihu unu si dị?E gosiwo gị ya, ka i wee mara na Jehova bụ ezi Chineke; e nweghị ọzọ ma e wezụga ya.O si neluigwe mee ka ị nụrụ olu ya iji gbazie gị; nelu ala kwa, o mere ka ị hụ oké ọkụ ya, ị nụkwara okwu ya site netiti ọkụ.Ma ị ka dị ndụ, nihi na ọ hụrụ nna nna gị hà nanya, nke mere na ọ họọrọ mkpụrụ ha ndị nọchiri ha wee jiri oké ike ya kpọpụta gị nIjipt nihu ya,iji chụpụ mba ndị dị ukwuu ma dị ike karịa gị nihu gị, ka o wee kpọbata gị, iji nye gị ala ha ka ọ bụrụ ihe nketa gị dị ka ọ dị taa.Ị makwaara nke ọma taa, chetakwa na Jehova bụ ezi Chineke neluigwe nakwa nụwa. E nweghị ọzọ.Debe ụkpụrụ ya na iwu ya nke m na-enye gị taa, ka ihe wee gaziere gị na ụmụ gị ndị ga-anọchi gị, nakwa ka ụbọchị gị wee dị ogologo nala ahụ nke Jehova bụ Chineke gị na-enye gị, mgbe niile.Noge ahụ, Mozis wepụtara obodo atọ nakụkụ ọwụwa anyanwụ nke Jọdan,ka onye gburu mmadụ wee gbaga nebe ahụ, bụ onye gburu mmadụ ibe ya namaghị ama, ebe ọ na-akpọbughị ya asị; ọ ga-agbaga notu nime obodo ndị a wee dịrị ndụ,bụ Biza nke dị nala ịkpa, nala dị larịị, maka ụmụ Ruben, nakwa Remọt nke dị na Gilied, maka ụmụ Gad, nakwa Golan nke dị na Beshan, maka ụmụ Manase.Nke a bụ iwu Mozis nyere ụmụ Izrel.Ndị a bụ ihe àmà na ụkpụrụ na mkpebi ikpe ndị Mozis gwara ụmụ Izrel mgbe ha si nIjipt pụta,nógbè Jọdan na ndagwurugwu dị nihu Bet-piọ, nala Saịhọn eze ndị Amọraịt, bụ onye biri na Heshbọn, onye Mozis na ụmụ Izrel meriri mgbe ha si nIjipt pụta.Ha wee weghara ala ya na ala Ọg eze Beshan, bụ eze abụọ nke ndị Amọraịt ndị nọ nógbè Jọdan nke dị nebe ọwụwa anyanwụ,malite nAroa, nke dị nakụkụ iyi ndagwurugwu Anọn, ruo nUgwu Sayọn, ya bụ, Hemọn,nakwa Araba dum nke dị nógbè Jọdan nakụkụ ọwụwa anyanwụ, ruo noké osimiri Araba nala ala mkpọda Pisga. 